Publication: Magyar Közlöny
Issue: MK-2010-177 (Year: 2010, Number: 177)
Era: contemporary
Section: Az általános forgalmi adóról szóló 2007. évi CXXVII. törvény (a továbbiakban: Áfa tv.) 12. § (2) bekezdés d) pontja
Paragraph Index: 1348

(1) Az Áfa tv. 93. § (1) bekezdés g) pontja helyébe a következõ rendelkezés lép: [Mentes az adó alól:] „g) a termék importja ga) az Európai Közösség, az Európai Atomenergia-közösség, az Európai Központi Bank, az Európai Beruházási Bank, valamint olyan szervezet által, amelyet az Európai Közösségek hozott létre, és amelyre vonatkozik az Európai Közösségek kiváltságairól és mentességeirõl szóló, 1965. április 8. napján kelt jegyzõkönyv, az e jegyzõkönyvben és a végrehajtásáról vagy a szervezet székhelyegyezményérõl szóló – jogszabályban kihirdetett – nemzetközi szerzõdésben meghatározottak szerint; gb) egyéb, a ga) alpont alá nem tartozó, a Magyar Köztársaság által nemzetközi szervezetként elismert szervezet vagy annak képviselete, illetõleg annak tisztviselõje által a nemzetközi szervezetet létrehozó vagy a nemzetközi szervezet székhelyegyezményérõl szóló – jogszabályban kihirdetett – nemzetközi szerzõdésben meghatározottak szerint, feltéve, hogy az elõzõekben említett nemzetközi szerzõdés a vám és/vagy a termékek, szolgáltatások árába (díjába) rendszerint belefoglalt közvetett adók elengedésérõl vagy visszatérítésérõl rendelkezik;”

Source: https://magyarkozlony.hu/hivatalos-lapok/505f769762987917ba623683c557e119807824d0/dokumentumok/87a135c5f5eb7f47263836b2acd6b15d2d8dc2ed/letoltes